Начало Пари Министър Горанов: Държавата ще разработи и още мерки за подпомагане
Няма да си позволим да забавяме връщането на пари на фирмите – акциз и ДДС. Дори и днес, защото сме края на март, сме изплатили на фирмите дължимото, заяви финансовият министър Владислав Горанов в предаването „Референдум“ по БНТ. Той защити мерките, коино правителството приема за подпомагане на бизнеса и работещите.
„Има много професии, които ще могат да се възползват от възможността за безлихвени кредити, защото ще могат след това бързо да се вдигнат, да се върнат в работата и да погасят заема. Мислим в много посоки. Също така трябва и всеки да преосмисли решенията си. Държавата ще подпомогне тези, които са внасяли адекватно средства в осигурителния бюджет. Ако в някой ресторант са плащали на минимална заплата, това е друго. Нали разбирате? …Грантовете от държавата са свързани с мярката за задържане на заетите лица, защото те са най-уязвими в ситуацията и трябва да гарантираме, че те ще получават доходи. Държавата ще продължи да разработва и други мерки, освен обявената схема 60/40… Това, което сме предложили в разходната част, е да се фокусират върху изпълнението на текущите задължения, да си изплащат всички договори, за да не се допускат просрочие към фирмите. В момента, в който се оцени дълбочината на кризата, може да се предвиди и други разходи. Ролята на бюджета е да допълни загубеното потребление“ – разясни министърът на финансите.
Той призна, че много бизнеси ще изпитват затруднение, но държавата ще се опита да помогне на най-засегнатите. По думите му фирмите, които имат средства, явно ще продължат да съществуват, а малките бизнеси, като хотелиерство и ресторантьорство, са много гъвкави.
„Примерно, няма как да се очаква, че хотел в Банско на 1 април ще има същите приходи, както през януари. Примерът ми е произволен“ – каза министър Горанов.
Той подчерта, че усилията на кабинета „са насочени към фирми, които ще запазят работни места“.
предишна статияАктьор от „Междузвездни войни“ почина от коронавирус
Следваща статияСняг за първи април. Без майтап